Vrou in botsing en toe deur taxi omgery | Maroela Media
Vrou in botsing en toe deur taxi omgery
'n Jong vrou is in 'n kritieke toestand nadat sy Vrydagoggend deur 'n taxi omgery en meters ver gesleep is in Benoni aan die Oos-Rand.
Luyanda Majija, woordvoerder van ER24, sê die vrou, in haar 20's, is in Etwatwaweg deur die taxi omgery. Majija sê die vrou was vroeër in 'n botsing betrokke en dat sy deur die taxi getref is nadat sy uit die motor geklim het en op haar selfoon met die versekeringsmaatskappy gepraat het.
Vyf ander voertuie was ook in die botsing betrokke. Majija sê die vrou het verskeie frakture opgedoen. Die vrou is op die toneel behandel voor sy per helikopter na die Charlotte Mxeke-hospitaal geneem is vir dringende mediese behandeling.
ER24 het twee ander pasiënte na die Sunshine-hospitaal vervoer. Minstens 10 ander mense het ook ligte beserings in die ongeluk opgedoen.
Die oorsaak van die ongelukke word ondersoek.
Benoni botsing ER24 omgery taxi
Skoolseun geskors oor hy glo meisies betas
salome dalene steyn
Hoop die vrou is beter. Die taxi's voel niks. Stop voor jou waag dit om hul n vuil kyk te gee dan wys hul jou die middel vinger of vloek jou.
Wat ek sou wou weet is of die taxi, soos wat gewoonlik die geval is, weer soos 'n maniak gery het of nie. As jy so naby aan 'n ongelukstoneel so vinnig verby jaag om mense hoeveel meters ver te sleep, beteken dit definitief nie dat hy binne die wet was nie. Hierdie taxis is 'n verdomde pes op die pad wat nooit toegelaat moes word nie; 'n ordentlike openbare vervoerstelsel sou die land al soveer meer gebaat het en baie baie lewens gespaar het!